24 April is die 114de dag van die jaar in die Gregoriaanse kalender (115de in skrikkeljare). Daar volg nog 251 dae in die jaar. 1478 v.C. – Toetmoses III word, onder die regentskap van koningin Hatsjepsoet, gekroon tot farao van Egipte. 1184 v.C. – Die Grieke dring die stad Troje binne deur gebruik te maak van die Trojaanse perd. 858 – Pous Nicolaas I volg Pous Benedictus III op. 1061 – Halley se Komeet word gesien. 1546 – Keiser Karel V wen die slag van Muhlberg teen die Schmalkaldiese Liga. 1585 – Kardinaal Felice Peretti Montalto word verkies tot Pous Sixtus V. Pous Sixtus V volg Pous Gregorius XIII op as pous van die Rooms-Katolieke Kerk. 1613 – Irokese en Nederlanders (Jacob Eelckens en Hendrick Christiaenssen) sluit in Nieuw-Amsterdam 'n handelsverdrag.